L’alumnat dels centres de Carcaixent juga amb el valencià en el Bus de la Llengua
Sin fecha

Carcaixent

L'alumnat de primària i secundària dels centres educatius públics i concertats de Carcaixent han participat esta setmana en la campanya de promoció lingüística de la Generalitat “Sempre teua. La teua llengua” mitjançant el Bus de la Llengua, que ha visitat estos dies la ciutat.

L'autobús que ha estat ubicat en la zona d’Apotecari Bodí i l’Avinguda Germanies comptava amb la presència de personal encarregat de fer tallers per promoure la diversitat lingüística mitjançant jocs i concursos adaptats per a totes les edats, dirigits especialment al públic infantil i adolescent. Entre els tallers on ha participat l'estudiantat de Carcaixent, que acudia sempre acompanyat per professorat dels seus centres, destaquen els jocs per equips en el que es tractaven qüestions de la Comunitat Valenciana i on també han creat eslògans per plasmar-los a samarretes o han escrit contes de manera conjunta.

El bus de la llengua forma part de la campanya institucional “Sempre teua. La teua llengua” de la Conselleria d’Educació que té com a objectiu aconseguir la promoció social del valencià així com l'aposta per la diversitat lingüística i la cohesió social que recorre les poblacions de la Comunitat Valenciana.

Foto: Col·legi Ave Maria